Interpelláció
Az interpelláció címzettje Fülöp Zsolt polgármester
Készült a képviselő-testület 2026. szeptember 24-i ülésére

Tisztelt Polgármester Úr! 


A SPAR projekt I/A üteme megvalósult, viszont tervezett I/B. és a II. ütemről azóta sem lehet tudni semmit. 
A 2026. szeptember 24-i testületi ülésre készült előterjesztésben, mely a Városi Szolgáltató NZrt. telephelyével, a 453/9 és 453/10 helyrajzi számú ingatlanok közcélú hasznosításának előkészítésével kapcsolatos, az alábbi mondat szerepel:
„Ugyanakkor a HÉV állomás és környezetének elérhető közelségbe kerülő átalakítása, a SPAR áruház megvalósult és rövidesen folytatódó fejlesztése egy új városközpontot hoz létre a terület szomszédságában, ami a jelenleg alulhasznosított és a környezetbe nem illeszkedő funkció váltását teszi szükségessé.”
A kérdés az, hogy mikor és milyen formában fog a „rövidesen folytatódó fejlesztés” megvalósulni, az érintett vállalkozókkal történt-e azóta egyeztetés, létrejött-e olyan megállapodás, mely a fejlesztés rövid időn belüli folytatását lehetővé teszi.
A SPAR részéről történt-e jelzés arra vonatkozóan, hogy hajlandók folytatni a beruházást, készültek-e hasznosítási számítások, építészeti tervek, melyeket az önkormányzattal egyeztetni kívánnak az engedélyeztetést és a rövid időn belüli kezdést megelőzően. 


 




Szentendre, 2026. 09. 19.
Kun Csaba 
képviselő

